Сибелиус (академия)
Академия „Сибелиус“ () е висше училище за изучаване на музика в Хелзинки, Финландия.

Наименувано е на финландския композитор Жан Сибелиус. Със своите 1700 студенти академията е сред най-големите музикални висши училища в Европа.

Значение 
Ролята на академията във финландската музикална култура е значителна. Няма други висши музикални училища в страната, поради което и не съществува конкуренция. Академията обучава музиканти, които придобиват световна известност и печелят много конкурси, равнявайки се с Кралската музикална академия в Лондон, Московската консерватория и Института „Къртис“ във Филаделфия, САЩ.

Известни възпитаници 
 Линда Брава, цигулар
 Осмо Ванска, диригент на Оркестъра на Минесота
 Магнус Линдберг, композитор
 Елина Мустонен, клавесинистка
 Саша Мякиля, диригент
 Мати Салминен, певец (бас)
 Еса-Пекка Салонен, диригент на лондонския оркестър „Филхармония“
 Юка-Пекка Сарасте, диригент на Симфоничния оркестър на Торонто
 Таря Турунен, певица (сопран), бивша вокалистка на Nightwish
 Туомас Холопайнен, пианист и композитор в „Найтуиш“

Външни препратки 
 Сайт на Академия „Сибелиус“

Висши академии
Музикални училища
Финландска музика
Висши училища във Финландия
Сгради и съоръжения в Хелзинки
Организации в Хелзинки
Основани във Финландия през 1882 година